[{"text_idx": "#000000", "text": "Tu\u0308ri valla sportlased ja edendajad"}, {"text_idx": "#000001", "text": "Selgusid kiireimad ratturid ja ta\u0308psemad petankerid"}, {"text_idx": "#000003", "text": "Vanus ei loe, kui soovid spordiga tegeleda"}, {"text_idx": "#000005", "text": "Evely Kaasiku tegi kodusel EMil ajalugu"}, {"text_idx": "#000007", "text": "Seekordsel EMil joosti metsadistantsidel lu\u0308hi- ja tavarajal ning teateorienteerumises. Evely Kaasiku po\u0303hita\u0308helepanu oli suunatud lu\u0308hiraja vo\u0303istlusele, sest juunikuus haiget teinud kand ja vaid kolme na\u0308dala tagune kergem reie lihasrebend ei vo\u0303imaldanud ettevalmistust ta\u0308iel ma\u0308a\u0308ral ellu viia ning piirduda tuli eelko\u0303ige vaid rahulike jooksudega ja alternatiivsete treeningutega, et vigastus paraneks ning et vo\u0303imalikult va\u0308ltida liharebendi su\u0308venemist. O\u0303nneks sai tohtrite ja fu\u0308sioterapeutide abiga jalg EMiks korda, vo\u0303ib-olla ehk vaid alateadvuses oli kartus risuses metsas jalale uuesti liiga teha."}, {"text_idx": "#000008", "text": "Tiitlivo\u0303istlustele kohaselt toimuvad lu\u0308hiraja vo\u0303istlusel eeljooksud, mille tulemuste alusel 60 paremat pa\u0308a\u0308sevad jooksma finaaljooksus medalitele. Seekord oli stardis 117 naist, kes jagunesid kolme eeljooksu, milledest igau\u0308hest kaksku\u0308mmend paremat pa\u0308a\u0308ses A-finaali ja u\u0308leja\u0308a\u0308nutele ja\u0308i vo\u0303imalus joosta B-finaalis. Juba eeljooksudes sai selgeks, et Po\u0303lula kandi metsad, mis on u\u0308sna risused ja kus on tihe lehtpuu alusvo\u0303sa ning erinevas kasvueas raiesmikke, no\u0303uavad orienteerujailt ta\u0308ielikku keskendumist orienteerumissooritusele ja head eneseusku, liigne kiirustamine ning lohakas orienteerumine viisid kergelt selgete eksimuste ja ajakaotusele."}, {"text_idx": "#000009", "text": "Evely Kaasiku ei ja\u0308a\u0308nud oma eeljooksuga va\u0308ga rahule, eriti just algus oli rabe ja ebakindel ning sisse lipsas vigu, ent raja teises pooles hakkas asi sujuma ning tulemuseks ja\u0308i oma eeljooksus 6. koht. See tagas pa\u0308ris hea stardipositsiooni ka finaaliks, kus starditakse eeljooksude po\u0308o\u0308ratud ja\u0308rjestuses, st alustavad iga eeljooksu kaheku\u0308mnenda koha saanud sportlased, seeja\u0308rel u\u0308heksateistku\u0308mnendad ja nii ja\u0308rjest edasi. Koondisse kuulus teinegi JOKA naine Sigrid Ruul, kes u\u0308le mo\u0303ne aasta jooksis taas va\u0308lja koha tiitlivo\u0303istluste koondises. Seekord eeljooks Sigridil ei sujunud ja tulemuseks ja\u0308i 22. koht ning A-finaali uks ja\u0308i napilt avamata."}, {"text_idx": "#000010", "text": "Lu\u0308hiraja finaalid joosti kaks pa\u0308eva hiljem. Vo\u0303istluseelne pinge oli ko\u0303rge. Evely so\u0303nul oli tal ko\u0303va na\u0308rv sees, mis ro\u0308o\u0308vis nii une kui so\u0308o\u0308giisu. Oli tegu, et see pinge maha vo\u0303tta ja asjad kontrolli alla saada. Tuli endale ko\u0303vasti sisendada, et vo\u0303ta rahulikult, usu endasse, kontrolli seda, mida suudad kontrollida ja eks siis ole na\u0308ha, mis tulemus tuleb. Naiste 5,2 km ja 20 KP-ga rada pakkus keerukaid orienteerumisu\u0308lesandeid, otsustavaid teevalikuid ja head enesekindlust algusest lo\u0303puni. Vaid ehk paar finis\u030cieelset kontrollpunkti oli lihtsamad. Evely Kaasiku jooks sujus kohe algusest ja see ja\u0308tkus kuni lo\u0303puni, olles medaliheitluses ko\u0303igis vaheaja punktides ja nii kuni finis\u030cini. Ta oli sel pa\u0308eval u\u0308ks va\u0308heseid, kes selgeid vigu va\u0308ltida suutis ja finis\u030ceerides asus ta kindlalt liidriks. Kuna aga ligi paarku\u0308mmend ko\u0303va konkurenti startisid pa\u0308rast teda, siis algas seeja\u0308rel ko\u0303va na\u0308rveerimine ja ootamine. Evely enda so\u0303nul ta kogu selle aja vaid na\u0308rvitses ja oli kui su\u0308tel, ta\u0308ielik teadmatus, vaatasin, mida konkurendid teevad, hoidsin hinge kinni ja ootasin. Viimase vo\u0303istleja saabudes sai lo\u0303puks selgeks, et Evely Kaasiku oli vo\u0303itnud Euroopa meistrivo\u0303istlustelt ho\u0303bemedali, mis on Eesti sportlaste la\u0308bi aegade ko\u0303rgeim tulemus orienteerumisjooksu tiitlivo\u0303istlustel. Kulla vo\u0303itis selge, enam kui minutilise eduga Simone Aebersold S\u030cveitsis ja sama kindlalt edestas Evely pronksi vo\u0303itnud soomlannat Venla Harjut, kes vo\u0303itis ta\u0308navuse EMil"}, {"text_idx": "#000011", "text": "kuldmedali tavarajal. Evely enda hinnang medalivo\u0303idule oli, et \u201eMul oli unistus, mis muutus ta\u0308nu oma vo\u0303imetesse uskumisele medaliks. Mul tuli va\u0308lja u\u0308sna ta\u0308iuslik jooks, tegin vaid mo\u0303nesekundilisi vigu. Kodune maastik toetas. Eestis on mets sageli nii tihe, et sa ei na\u0308e kohta, kuhu pead va\u0308lja jo\u0303udma ja seega tuleb endasse uskuda\u201c."}, {"text_idx": "#000012", "text": "Lu\u0308hiraja B-finaalis tegi samuti hea soorituse Sigrid Ruul, kes lo\u0303petas raja viienda kohaga. Pa\u0308ev varem toimunu tavaraja vo\u0303istluses saavutas Sigrid saja naise konkurentsis 55. koha.\nEuroopa meistrivo\u0303istluste viimasel pa\u0308eval joosti teatejookse. Naiskondi oli stardi 39. Vo\u0303itis Rootsi I naiskond, ja\u0308rgnesid Ts\u030cehhi I ja Norra I naiskond. Eesti I naiskond alustas keskpa\u0308raselt. Marianne Haug lo\u0303petas avavahetuse 21. kohaga, Eleri Hirv to\u0303stis kindla jooksuga naiskonna u\u0308he koha ko\u0303rgemale. Evely Kaasiku jooksis ankruetappi ja tegi taas tugeva etteaste. Seekord ei o\u0303nnestunud orienteerumissooritus ku\u0308ll nii ideaalselt, kui pa\u0308ev varem lu\u0308hirajal ja sisse lipsasid mo\u0303ned va\u0308iksemad eksimused, ent siiski suutis ta pingsas lo\u0303puheitluses to\u0303sta naiskonna ku\u0308mme kohta ko\u0303rgemale u\u0308heksandaks. Riikide arvestuse andis see kuuenda koha ja naiskonnale vo\u0303imaluse to\u0303usta auhinnatseremoonia poodiumile. Eesti II naiskond, kus jooksis Sigrid Ruul, lo\u0303petas vo\u0303istluse 25. kohaga."}, {"text_idx": "#000016", "text": "Tu\u0308ri Spordikooli treeningud 2022 \u2013 2023"}, {"text_idx": "#000017", "text": "LEADER PROJEKT ja\u0308relhaagise soetamine sportimispaikade ja vo\u0303istluste paremaks teenendamiseks"}, {"text_idx": "#000018", "text": "XII Tu\u0308ri valla ku\u0308lade talima\u0308ngud 2023\n2022a. lo\u0303ppes liikumissarjaga \u201cUueks aastaks vormi\u201d"}]